สภาผู้แทนราษฎรเบลเยียม

| สภาผู้แทนราษฎร  Chambre des représentants  (ฝรั่งเศส) Kamer van Volksvertegenwoordigers  (ดัตช์) Abgeordnetenkammer  (เยอรมัน) |
| --- | --- |
สมัยที่ 55 (ค.ศ. 2019–2024)

ประเภท
ประเภท: สภาล่าง เป็นส่วนหนึ่งของรัฐสภากลางเบลเยียม 
ผู้บริหาร
ประธานวุฒิสภา: เอลียาน ตีลีเยอ, พรรคสังคมนิยม (เบลเยียม)  ตั้งแต่ 13 ตุลาคม ค.ศ. 2020 
ผู้นำฝ่ายรัฐบาล: Ahmed Laaouej, PS Benoît Piedbœuf, MR Servais Verherstraeten, CD&V Maggie De Block, Open Vld  Melissa Depraetere, sp.a Kristof Calvo, Ecolo-Groen  
ผู้นำฝ่ายค้าน: Peter De Roover, N-VA  Barbara Pas, Vlaams Belang  Raoul Hedebouw, PVDA-PTB Catherine Fonck, cdH  
โครงสร้าง
สมาชิก: 150 ที่นั่ง

กลุ่มการเมือง: ฝ่ายรัฐบาล (87)   พรรคสังคมนิยม (19)    ขบวนการปฏิรูป (14)    เอโกโล (13)    ประชาธิปไตยคริสเตียนและเฟลมิช (12)    โอเปิน เฟเอลเด (12)    โฟเรยต์ (9)    ครุน (8) ฝ่ายค้าน (63)   พันธมิตรเฟลมิชใหม่ (24)    ฟลามส์เบอลัง (18)    พรรคแรงงานเบลเยียม (12)    ศูนย์ประชาธิปไตยมนุษยนิยม (5)    เดฟี (2)    อิสระ (2) 
การเลือกตั้ง
การเลือกตั้งครั้งล่าสุด: 26 พฤษภาคม ค.ศ. 2019
ที่ประชุม

ปาแลเดอลานาซียง  กรุงบรัสเซลส์
เว็บไซต์
www.dekamer.be   lachambre.be
หมายเหตุ
Rules of Procedure of the Belgian House of Representatives (อังกฤษ)
สภาผู้แทนราษฎร (ฝรั่งเศส: Chambre des représentants; ดัตช์: Kamer van Volksvertegenwoordigersไฟล์:Nl-Kamer van Volksvertegenwoordigers.ogg; เยอรมัน: Abgeordnetenkammer) เป็นหนึ่งในสองสภาของรัฐสภากลางเบลเยียมโดยถือเป็นสภาล่าง ส่วนอีกสภาคือวุฒิสภา (สภาสูง)
สภาผู้แทนราษฎรนั้นมีการประชุมสภาที่รัฐสภา (ปาแลเดอลานาซียง) กรุงบรัสเซลส์ ผู้ที่จะสมัครเข้ารับการเลือกตั้งเป็นสมาชิกสภาจะต้องมีอายุอย่างน้อย 21 ปีบริบูรณ์ เป็นบุคคลสัญชาติเบลเยียม และพำนักอยู่ในประเทศเบลเยียม
ที่นั่งในสภาผู้แทนราษฎรมีจำนวนรวมทั้งสิ้น 150 ที่นั่ง โดยเลือกตั้งจาก 11 เขตเลือกตั้ง เขตเลือกตั้งแต่ละเขตนั้นจะแบ่งตามเขตภาษาที่ใช้ในเบลเยียม ได้แก่ 5 เขตในแคว้นเฟลมิช (79 ที่นั่ง) 5 เขตในแคว้นวอลลูน (49 ที่นั่ง) และเขตที่ใช้สองภาษา คือ บรัสเซลส์-ฮัลเลอ-ฟิลโฟร์เดอ (22 ที่นั่ง) แต่ละเขตจะสอดคล้องกับเขตจังหวัด ยกเว้นในกรณีของเขตเลือกตั้งในเลอเฟิน (ซึ่งเป็นส่วนหนึ่งของจังหวัดเฟลมิชบราบันต์) และบรัสเซลส์-ฮัลเลอ-ฟิลโฟร์เดอ
ในแต่ละเขตเลือกตั้งจะมีจำนวนสมาชิกผู้แทนราษฎรตามสัดส่วนประชากรทั้งหมด (ไม่ได้คำนวณเฉพาะจากผู้มีสิทธิ์เลือกตั้ง) เป็นจำนวนตั้งแต่ 4 คนสำหรับจังหวัดลักเซมเบิร์ก ไปจนถึง 24 คนสำหรับจังหวัดแอนต์เวิร์ป โดยมีการกำหนดเกณฑ์ขั้นต่ำที่ร้อยละ 5 (คะแนนเสียงต่ำสุด) เขตเลือกตั้งทั้งหมดในเบลเยียมนั้นจะใช้ภาษาใดภาษาหนึ่งโดยแบ่งตามเขตภาษา ยกเว้นในสองเขต ได้แก่ บรัสเซลส์-ฮัลเลอ-ฟิลโฟร์เดอและเลอเฟินซึ่งครอบคลุมเทศบาลที่ใช้ทวิภาษา (ฝรั่งเศสและดัตช์) 19 เขตเทศบาลในแคว้นนครหลวงบรัสเซลส์ และกว่า 35 เขตเทศบาลที่ใช้ภาษาดัตช์ในเขตจังหวัดเฟลมิชบราบันต์ ซึ่งรวมถึง 7 เขตเทศบาลที่มีการอำนวยความสะดวกแก่ประชาชนผู้ใช้ภาษาฝรั่งเศส
สมาชิกสภาผู้แทนราษฎรในปัจจุบันนั้นมาจากการเลือกตั้งครั้งล่าสุดเมื่อวันที่ 26 พฤษภาคม ค.ศ. 2019
| กลุ่มภาษาดัตช์> เขตเลือกตั้ง | กลุ่มภาษาดัตช์> ที่นั่ง | กลุ่มภาษาฝรั่งเศส> เขตเลือกตั้ง | กลุ่มภาษาฝรั่งเศส> ที่นั่ง |
| --- | --- | --- | --- |
| แคว้นนครหลวงบรัสเซลส์ (ทวิภาษา) | 2/15 | แคว้นนครหลวงบรัสเซลส์ (ทวิภาษา) | 13/15 |
| จังหวัดแอนต์เวิร์ป | 24 | จังหวัดแอโน | 18 |
| จังหวัดอีสต์ฟลานเดอส์ | 20 | จังหวัดลีแยฌ | 15 |
| จังหวัดเฟลมิชบราบันต์ | 15 | จังหวัดลักเซมเบิร์ก | 4 |
| จังหวัดลิมบืร์ค | 12 | จังหวัดนามูร์ | 6 |
| จังหวัดเวสต์ฟลานเดอส์ | 16 | จังหวัดวอลลูนบราบันต์ | 5 |
| รวม | 89 | รวม | 61 |